**Volkswagen e-up! til 3.000 kr./md**

**Enkelt og fleksibelt: Volkswagen har netop indgået samarbejde med udlejningsfirmaet SIXT, så de danske forbrugere nu kan leje den elektriske e-up! til blot 3.000 kr./md.**

Flere og flere danskere overvejer at købe en el-bil, men der kan være langt fra tanke til handling, når valget skal træffes omkring køb af en elbil. Denne lange vej fra tanke til handling vil Volkswagen og SIXT nu gerne forkorte og har i samarbejde skabt en unik genvej til de elbils-interesserede: For blot 3.000 kr. pr. md., kan man nu køre Volkswagens elektriske e-up!, helt uden binding eller udbetaling. Med i aftalen hører forsikring, serviceaftale, levering, dæk og 2.100 fri km/md. Dermed ønsker Volkswagen, at gøre det muligt for potentielle kunder at stifte et uforpligtende og indgående kendskab til e-up! inden man beslutter sig for et reelt køb af en elbil.

”Vi får rigtig mange henvendelser på vores el-biler, men erfaringen viser, at vores kunder gerne vil teste bilen lidt længere end en sædvanlig prøvetur kan tilbyde, derfor har vi besluttet, at samarbejdet med SIXT er en rigtig god løsning, der på sigt kan få kunderne til at investere i en elbil fordi de ved at teste bilen over fx 30 dage bedre kan vurdere om en elbil passer til deres mobilitetsbehov”, udtaler Volkswagens marketingchef Michael Stein om samarbejdet. Hos SIXT er der også positive toner over samarbejdet:

Sixt Biludlejning har indgået et spændende samarbejde med Volkswagen, som bevirker, at vi kan tilbyde en af markedets mest populære elbiler, Volkswagen e-up!, på månedsleje til kun 3.000 kr. for 30 dage, uden førstegangsydelse og binding efter 30 dage. Vi har sat prisen til blot 3.000 kr., så det netop ikke er prisen, der skal være hindringen for at vælge en elbil. Man kan nu køre med grøn samvittighed og med ultimativ fleksibilitet uden at skulle bekymre sig om fx bilens restværdi og batteriets levetid. Samtidig er der tale om en smart kvalitetsbil med stor kørekomfort. Vi oplever allerede en solid interesse i at månedsleje en Volkswagen e-up!,” udtaler Philip Schack, Adm. Direktør for Sixt Biludlejning

Har man lyst til at køre e-up! i mere end 30 dage bliver lejen enddag endnu lavere. SIXT tilbyder også e-up! i hhv. 12 eller 24 md under samme betingelser som månedslejen, men her er prisen hhv. 2.850 eller 2.700 kr.

Du kan se tilbuddet på leje af e-up! på sixt.dk og læse alt om Volkswagens e-up! på volkswagen.dk

Kort og godt op e-up!:

Motor: Permanent magnetaktiveret synkronmotor

Max. Ydelse: 82 hk

Tophastighed: 130 km/t

Gear: Automatisk 1-trins

Batterikapacitet: 18,7 kWh

Batteritype: Lithium-ion

Forbrug: 11,7 kWh/100 km

CO2-udledning: 0 lokalt

e-up! kan lades op til 80 procent på 30 min. på Combo-hutiglade-stationer og koster 186.000 kr. hos Volkswagen forhandlerne.